হাসিমুখে করমর্দন মোদি-জিনপিংয়ের, সুর চড়াল কংগ্রেস

ওয়েব ডেস্ক: হাসিমুখে করমর্দন মোদি-জিনপিংয়ের (Modi-Jinping Meeting), ফের কটাক্ষ কংগ্রেসের (Congress)। গালওয়ানে ২০ জন সেনাকে হত্যা করেছে চীন। অপারেশন সিঁদুরের সময় প্রকাশ্যে পাকিস্তানের পাশে ছিল চীন (China)। তাদের এই জঘন্য কার্যকলাপের বিরুদ্ধে ‘কঠোর পদক্ষেপ’ করেছেন নরেন্দ্র মোদি (Narendra Modi)। মোদি হাসিমুখে করমর্দন করেছেন চীনা প্রেসিডেন্টের সঙ্গে।‌ মোদি-জিনপিংয়ের বৈঠকের পর ফের সুর চড়িয়েছে কংগ্রেস।

শত্রুতা ভুলে চীনা প্রেসিডেন্টের সঙ্গে হাসিমুখে বন্ধুত্বপূর্ণ করমর্দন করেছেন প্রধানমন্ত্রী নরেন্দ্র মোদি। রবিবার এই ছবি দেখেই মোদিকে তুলোধোনা করেছে কংগ্রেস। কংগ্রেসের খোঁচা, ভারতের বিরুদ্ধে চীন এতদিন যা যা করেছে তার বিরুদ্ধে কড়া পদক্ষেপ করেছেন প্রধানমন্ত্রী, হাসিমুখে করমর্দন করে! ঠিক এই ভাষাতেই মোদিকে কটাক্ষ কংগ্রেসের। রবিবার এসসিও (SCO Summit) বৈঠকের আগেই হাই ভোল্টেজ ভারত-চীন দ্বিপাক্ষিক বৈঠক হয়। চীনের তিয়ানজিন শহরে বৈঠকে বসেন ভারতের প্রধানমন্ত্রী নরেন্দ্র মোদি এবং চিনের প্রেসিডেন্ট শি জিন পিং। ওই বৈঠকের আগে হাসিমুখে করমর্দন করেন মোদি-জিনপিং। আর সেই ছবি দেখেই প্রবল সমালোচনায় সরব হয় কংগ্রেস।

আরও পড়ুন: বিশ্ব নেতাদের সঙ্গে ছবি, শেহবাজ শরিফের থেকে দূরে দাঁড়ালেন মোদি

কংগ্রেসের দাবি, গালওয়ানে আমাদের ২০ জন বাহাদুর সেনাকে হত্যা করেছে চীন। এমনকি, অপারেশন সিঁদুরের সময়েও প্রকাশ্যে পাকিস্তানের পাশে থেকেছে তারা। প্রত্যেক মুহূর্তের আপডেট পাকিস্তানের কাছে পৌঁছে দিয়েছে ড্রাগনের দেশ। চীনের এই জঘন্য কার্যকলাপের বিরুদ্ধে ‘কঠোর পদক্ষেপ’ করেছেন নরেন্দ্র মোদি। তিনি হাসিমুখে করমর্দন করেছেন চীনা প্রেসিডেন্টের সঙ্গে

উল্লেখ্য, অতীতেও বারবার কংগ্রেস বলেছে, চীনের ভয়ে কাঁটা হয়ে থাকেন মোদি। রবিবারের মোদি-জিনপিংয়ের বৈঠকের পর ফের সুর চড়িয়েছে কংগ্রেস। এদিনের বৈঠক শেষে সাংবাদিক সম্মেলন করেন নরেন্দ্র মোদি। জানান, আলোচনার শেষে দুই পক্ষই তাদের সম্পর্ক এগিয়ে নিয়ে যেতে প্রতিশ্রুতিবদ্ধ হয়েছে।